ประเทศไทย เชื่อมยุทธศาสตร์ดานูบของฮังการีมาใช้กับลุ่มน้ำโขงเป็นโมเดลจัดการน้ำข้ามพรมแดน
ประเทศไทย เชื่อมยุทธศาสตร์ดานูบของฮังการีมาใช้กับลุ่มน้ำโขงเป็นโมเดลจัดการน้ำข้ามพรมแดน ด้วยการใช้เทคโนโลยีบริหารจัดการน้ำของประเทศพลเอกฉัตรชัย สาริกัลยะ รองนายกรัฐมนตรี ในฐานะหัวหน้าคณะผู้แทนไทย กล่าวว่า จากเดินทางเยือนประเทศฮังการีตามที่ได้รับเชิญจากรัฐบาลประเทศฮังการีอย่างเป็นทางการ หารือแลกเปลี่ยนความร่วมมือด้านน้ำระหว่างกัน โดย 2 ประเทศจะนำไปสู่การพัฒนาจัดทำโครงการร่วม 5 เรื่อง คือ การบริหารจัดการน้ำข้ามพรมแดนระหว่างลุ่มน้ำดานูบและลุ่มน้ำโขง // การบริหารจัดการตะกอนในลำน้ำ // การบริหารจัดการน้ำท่วมและน้ำแล้ง และการจัดการน้ำเสีย // การเพิ่มศักยภาพการใช้ประโยชน์จากน้ำบาดาลร่วมกับน้ำผิวดิน และสุดท้าย การพัฒนาพื้นที่ชลประทาน โดยให้สำนักงานทรัพยากรน้ำแห่งช่าติ (สทนช.) เป็นหน่วยงานกลางประสานกับฮังการีเพื่อจัดทำร่างบันทึกความเข้าใจด้านน้ำ (MOU) ระหว่างไทย-ฮังการีอย่างเป็นทางการต่อไป ซึ่งสอดคล้องกับแผนแม่บทการบริหารจัดการน้ำ ด้านที่ 4 การจัดการคุณภาพน้ำและอนุรักษ์ฟื้นฟูทรัพยากรน้ำและรูปแบบการพิจารณาผลกระทบข้ามลุ่มน้ำตรงกับแผนแม่บทการบริหารจัดการน้ำ ด้านที่ 6 การบริหารจัดการ รวมถึง ลุ่มน้ำระหว่างประเทศ ด้วยการพัฒนากลไกความร่วมมือระหว่างประเทศด้านทรัพยากรน้ำเพื่อเสริมสร้างขีดความสามารถในการบริหารจัดการ เนื่องจากฮังการีเป็นประเทศอันดับต้นๆของยุโรปตะวันออกที่มีชื่อเสียงด้านการอนุรักษ์น้ำ พลังงานหมุนเวียนจากน้ำเสีย วิศวกรรมน้ำ และการจัดการน้ำระหว่างประเทศ ทั้งนี้ ยังหารือขยายโอกาสด้านการค้าการลงทุนระหว่างกันด้วย เนื่องจากไทยเป็นประธานอาเซียนในปีนี้ จึงเสนอให้ 2 ประเทศใช้ประโยชน์ของลักษณะกายภาพในที่ตั้งที่เหมาะสมของ 2 ประเทศ เพื่อเป็นศูนย์กลางและเป็นประตูสู่ของอาเซียนและยุโรปในทุกด้านขณะที่ นายสมเกียรติ ประจำวงษ์ เลขาธิการสำนักงานทรัพยากรน้ำแห่งชาติ (สทนช.) กล่าวถึงการบริหารจัดการน้ำลุ่มน้ำระหว่างประเทศ ว่า จากการหารือในระดับนโยบายกับฮังการีจะทำให้จัดการลุ่มน้ำระหว่างประเทศที่ฮังการีประสบความสำเร็จนำมาเป็นโมเดลในการดำเนินการได้ โดยฮังการียังได้เชิญไทยเข้าร่วมงาน "Budapest Water Summit" ระหว่าง 15-17 ตุลาคมนี้ ซึ่งเป็นการประชุมระดับสูงเกี่ยวกับการบริหารจัดการน้ำเพื่อป้องกันวิกฤตด้านน้ำที่มีการจัดแสดงเทคโนโลยีที่เกี่ยวข้องกับการบริหารจัดการน้ำโดยบริษัทชั้นนำของฮังการีและประเทศอื่นๆด้วย